Se, Ingrid sammen med «The Rock»
Bildene viser en tilsynelatende topptrent Berdal sammen med Johnson og flere andre skuespillere. På grunn av Hollywood-kontrakten, kan ikke Berdal uttale seg for mye om filmen eller selve innspillingen. - Men bildet ser spennende ut, sier hun til VG. Aksel Hennies (38) ekstreme treningsregime før «Hercules»-innspillingen fikk mye oppmerksomhet. Berdal, som spiller Atalanta, en av Hercules' krigere, innrømmer at også hun måtte gjennom en kroppslig forandring før hun fikk rollen. - Vi var gjennom en del treningsrunder. Det er veldig mye action, og da måtte jeg være i form til det. Rollefiguren min er en kriger, og da må man ha en fysikk som er troverdig, sier hun. Blir ikke gjenkjent Den amerikanske filmbloggen Rope of Silicon postet bildet av Ingrid og «The Rock» mandag, men både artikkelen bærer preg av at den norske trønderkvinnen ikke er et kjent navn i Hollywood - ennå. «Jeg tror det er Irina Shayk som står ved siden av Johnson. Jeg «elsker» i alle fall rustningen hun bærer i krigen. Den kommer nok til å hjelpe henne, så lenge ingen stikker henne noen andre steder enn i brystet», skriver bloggeren humoristisk. Berdal er ikke overrasket over at hun ikke blir gjenkjent, og har ikke noe i mot å bli forvekslet med fotballspilleren Cristiano Ronaldo kjæreste, Irina Shayk, som også har en rolle i storfilmen. - Irina er en kjempeartig jente, og jeg har full forståelse for at de ikke vet hvem jeg er. Det er veldig naturlig, sier Berdal. Foruten «Hercules», har Berdal hatt roller i Hollywood-filmer som «Hansel & Gretel: Witch Hunters» og «Chernobyl Diaries».
Ingrid Bolsø Berdal (34) ble klippet vekk fra traileren til storfilmen «Hercules». Nå er hun å se på de nye pressebildene sammen med Hollywood-stjernen Dwayne «The Rock» Johnson (42).